**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAVIMUI PROJEKTE „VAIKŲ GEROVĖS IR SAUGUMO DIDINIMO, PASLAUGŲ ŠEIMAI, GLOBĖJAMS (RŪPINTOJAMS) KOKYBĖS DIDINIMO BEI PRIEINAMUMO PLĖTRA“**

2018 m. lapkričio 13 d. Nr. 34-1520

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu ir 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=20750) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3. tikslo „Užtikrinti gyventojų socialinį saugumą“ 3.3.2. uždaviniu „Gerinti socialinių paslaugų kokybę bei didinti darbuotojų kvalifikaciją“ ir 3.3.3. uždaviniu „Gerinti socialines paslaugas teikiančių įstaigų infrastruktūrą“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.4.1-ESFA-V-405 priemonės „Institucinės globos pertvarka“ projektų finansavimo sąlygų aprašu Nr. 2, patvirtintu Lietuvos Respublikos socialinės apsaugos ir darbo ministro 2018 m. liepos 27 d. įsakymu Nr. [A1-381](http://www.infolex.lt/ta/Default.aspx?ID=7&item=doc&aktoid=490967) „2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.4.1-ESFA-V-405 priemonės „Institucinės globos pertvarka“ projektų finansavimo sąlygų aprašo Nr. 2 patvirtinimo“, atsižvelgdama į Lazdijų rajono savivaldybės socialinės globos centro „Židinys“ 2018 m. lapkričio 8 d. raštą Nr. ŽIDD2-319 „Prašymas dėl dalyvavimo projekte“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos ir Lazdijų rajono savivaldybės socialinės globos centro „Židinys“ dalyvavimui projekte „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ (toliau – Projektas) partnerių teisėmis.

2. Įgalioti Lazdijų rajono savivaldybės administracijos direktorių ir Lazdijų rajono savivaldybės socialinės globos centro „Židinys“ direktorių pasirašyti visus dokumentus, susijusius su Projekto įgyvendinimu, bei organizuoti ir užtikrinti juose numatytų įsipareigojimų vykdymą.

3. Užtikrinti Lazdijų rajono savivaldybės administracijos ir Lazdijų rajono savivaldybės socialinės globos centro „Židinys“ tinkamų finansuoti lėšų, kurių nepadengia Projektui skiriamos finansavimo lėšos, taip pat netinkamų finansuoti, bet šiam Projektui įgyvendinti reikalingų išlaidų, jeigu tokių bus, ir apyvartinių lėšų, reikalingų projekto įgyvendinimui ir užbaigimui, jeigu tokių prireiks, padengimą iš Lazdijų rajono savivaldybės biudžeto lėšų.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Aivaras Tulaba

2018-11-06

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO DALYVAVIMUI PROJEKTE „VAIKŲ GEROVĖS IR SAUGUMO DIDINIMO, PASLAUGŲ ŠEIMAI, GLOBĖJAMS (RŪPINTOJAMS) KOKYBĖS DIDINIMO BEI PRIEINAMUMO PLĖTRA“**

**AIŠKINAMASIS RAŠTAS**

2018-11-06

Lazdijų rajono savivaldybės tarybos sprendimas „Dėl pritarimo dalyvavimui projekte „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ parengtas vadovaujantis Lietuvos Respublikos vietos savivaldos įstatymo 16 straipsnio 12 punktu ir 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=20750) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3. tikslo „Užtikrinti gyventojų socialinį saugumą“ 3.3.2. uždaviniu „Gerinti socialinių paslaugų kokybę bei didinti darbuotojų kvalifikaciją“ ir 3.3.3. uždaviniu „Gerinti socialines paslaugas teikiančių įstaigų infrastruktūrą“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.4.1-ESFA-V-405 priemonės „Institucinės globos pertvarka“ projektų finansavimo sąlygų aprašu Nr. 2, patvirtintu Lietuvos Respublikos socialinės apsaugos ir darbo ministro 2018 m. liepos 27 d. įsakymu Nr. [A1-381](http://www.infolex.lt/ta/Default.aspx?ID=7&item=doc&aktoid=490967) „2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.4.1-ESFA-V-405 priemonės „Institucinės globos pertvarka“ projektų finansavimo sąlygų aprašo Nr. 2 patvirtinimo“, atsižvelgiant į į Lazdijų rajono savivaldybės socialinės globos centro „Židinys“ 2018 m. lapkričio 8 d. raštą Nr. ŽIDD2-319 „Prašymas dėl dalyvavimo projekte“.

Sprendimo tikslas – pritarti Lazdijų rajono savivaldybės administracijos ir Lazdijų rajono savivaldybės socialinės globos centro „Židinys“ dalyvavimui projekte „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ partnerių teisėmis, įgalioti Lazdijų rajono savivaldybės administracijos direktorių ir Lazdijų rajono savivaldybės socialinės globos centro „Židinys“ pasirašyti visus su projekto „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ (toliau – Projektas) įgyvendinimu susijusius dokumentus.

Projekto pareiškėjas ir vykdytojas yra Valstybinė vaiko teisių apsaugos ir įvaikinimo tarnyba prie Socialinės apsaugos ir darbo ministerijos. Didžiausia galima Projekto finansuojamoji dalis yra iki 100 proc. visų tinkamų finansuoti Projekto išlaidų. Lazdijų rajono savivaldybės administracijai ir Lazdijų rajono savivaldybės socialinės globos centrui „Židinys“ skiriama suma Projekto tikslui ir veikloms Lazdijų rajono savivaldybėje įgyvendinti yra 55 791 Eur su PVM. Projekto tinkamų finansuoti išlaidų dalis, kurios nepadengia projektui skiriamo finansavimo lėšos ir netinkamos finansuoti išlaidos bei apyvartinės lėšos finansuojamos iš projekto vykdytojo ir (ar) partnerio (-ių) lėšų.

Projekto lėšomis ketinama finansuoti trijų metų Globos koordinatoriaus, dirbančio pagal darbo sutartį, etato (165 val. per mėn.) išlaikymą Lazdijų rajono savivaldybės socialinės globos centre „Židinys“ ir įsigyti lengvąjį automobilį globos centro veiklos tikslui ir funkcijoms užtikrinti. Globos koordinatorius – globos centro socialinis darbuotojas, socialinis pedagogas, psichologas, atestuotas darbuotojas, koordinuojantis pagalbą budinčiam globotojui, socialiniam globėjui, globėjui giminaičiui, šeimynos dalyviams, įtėviams.

Sprendimo projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistas Aivaras Tulaba.

Aivaras Tulaba, tel. (8 318) 66100, el. p. Aivaras.Tulaba@lazdijai.lt